Οι μαθήτριες και οι μαθητές του Σχολείου μας,  μάς έκαναν -για μια ακόμα φορά- περήφανους. Ο **Στέφανος Χρονόπουλος** από την Β΄ Γυμνασίου και η **Δέσποινα Καρκαλάτου** από τη Γ΄ Γυμνασίου διακρίθηκαν στον 77ο Πανελλήνιο Μαθητικό Διαγωνισμό στα Μαθηματικά «Ο ΘΑΛΗΣ» της Ελληνικής Μαθηματικής Εταιρείας, που διενεργήθηκε στις 12 Νοεμβρίου 2016.

Συγχαρητήρια σε όλους τους μαθητές και σε όλες τις μαθήτριες του σχολείου μας που πήραν μέρος στο διαγωνισμό. Είστε όλοι νικητές, είτε "διακριθήκατε" είτε όχι.

Θερμά συγχαρητήρια και στους εκπαιδευτικούς του σχολείου μας, Κώστα Αναγνωστάκη και Αντωνία Μπίθα, που προετοίμασαν τους διαγωνιζόμενους και μάλιστα εκτός διδακτικού ωραρίου.

Να υπενθυμίσουμε ότι η επόμενη φάση του διαγωνισμού «ΕΥΚΛΕΙΔΗΣ» θα γίνει **το Σάββατο 28 Ιανουαρίου 2017 στις 09.00-12.00 πμ.**